CELEX: 62006CA0437
Language: fi
Date: 2008-03-13 00:00:00
Title: Asia C-437/06: Yhteisöjen tuomioistuimen tuomio (neljäs jaosto) 13.3.2008 (Niedersächsisches Finanzgerichtin (Saksa) esittämä ennakkoratkaisupyyntö) — Securenta Göttinger Immobilienanlagen und Vermögensmanagement AG v. Finanzamt Göttingen (Kuudes arvonlisäverodirektiivi — Verovelvollinen, joka harjoittaa sekä verollista tai verosta vapautettua taloudellista toimintaa että muuta kuin taloudellista toimintaa — Oikeus ostoihin sisältyvän arvonlisäveron vähentämiseen — Osakkeiden ja epätyypillisten osuuksien antiin liittyvät kulut — Ostoihin sisältyvän arvonlisäveron jakaminen sen mukaan, onko kyse taloudellisesta toiminnasta — Vähennyksen suhdeluvun laskeminen)

9.5.2008   
            
            
               FI
            
            
               Euroopan unionin virallinen lehti
            
            
               C 116/7
            
         Yhteisöjen tuomioistuimen tuomio (neljäs jaosto) 13.3.2008 (Niedersächsisches Finanzgerichtin (Saksa) esittämä ennakkoratkaisupyyntö) — Securenta Göttinger Immobilienanlagen und Vermögensmanagement AG v. Finanzamt Göttingen
   (Asia C-437/06) (1)
   
   (Kuudes arvonlisäverodirektiivi - Verovelvollinen, joka harjoittaa sekä verollista tai verosta vapautettua taloudellista toimintaa että muuta kuin taloudellista toimintaa - Oikeus ostoihin sisältyvän arvonlisäveron vähentämiseen - Osakkeiden ja epätyypillisten osuuksien antiin liittyvät kulut - Ostoihin sisältyvän arvonlisäveron jakaminen sen mukaan, onko kyse taloudellisesta toiminnasta - Vähennyksen suhdeluvun laskeminen)
   (2008/C 116/11)
   Oikeudenkäyntikieli: saksa
   Ennakkoratkaisua pyytänyt tuomioistuin
   Niedersächsisches Finanzgericht
   Pääasian asianosaiset
   
      Kantaja: Securenta Göttinger Immobilienanlagen und Vermögensmanagement AG
   
      Vastaaja: Finanzamt Göttingen
   Oikeudenkäynnin kohde
   Ennakkoratkaisupyyntö — Niedersächsishes Finanzgericht — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 2 artiklan 1 kohdan ja 17 artiklan 5 kohdan tulkinta — Se, että osakeyhtiö antaa osakkeita ja äänettömiä osuuksia pääoman korotuksen yhteydessä — Direktiivin 2 artiklan 1 kohdassa tarkoitettu vastikkeellinen suoritus — Arvonlisäveron vähennettävyys, jonka edellytyksenä on suora ja välitön yhteys verovelvollisen taloudelliseen toimintaan — Direktiivin 17 artiklan 5 kohdassa tarkoitettu osittainen vähennyskelpoisuus
   Tuomiolauselma
   
               1)
            
            
               Kun verovelvollinen harjoittaa sekä verollista tai verosta vapautettua taloudellista toimintaa että muuta kuin taloudellista toimintaa eli toimintaa, joka ei kuulu jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY soveltamisalaan, arvonlisävero, joka sisältyy osakkeiden ja epätyypillisten äänettömien osuuksien antiin liittyviin kuluihin, voidaan vähentää vain siltä osin kuin kyseiset kulut voidaan kohdistaa mainitun direktiivin 2 artiklan 1 kohdassa tarkoitettuun verovelvollisen taloudelliseen toimintaan.
            
         
               2)
            
            
               Ostoihin sisältyvän arvonlisäveron jakamisessa kuudennessa direktiivissä 77/388 tarkoitetun taloudellisen toiminnan ja muun kuin taloudellisen toiminnan välillä käytettävien menetelmien ja perusteiden määrittäminen kuuluu jäsenvaltioiden harkintavaltaan, ja niiden on harkintavaltaansa käyttäessään otettava huomioon mainitun direktiivin tarkoitus ja systematiikka ja siis säädettävä sellaisesta laskentatavasta, joka kuvastaa objektiivisesti osuutta, joka ostoihin liittyvistä kustannuksista tosiasiallisesti kohdistuu kumpaankin näistä toiminnoista.
            
         
      (1)  EUVL C 326, 30.12.2006.